A BIZOTTSÁG HATÁROZATA
(2004. december 23.)
a kéknyelv-betegség spanyolországi kitöréséhez kapcsolódóan a 2003/828/EK határozatnak az állatok Spanyolországban és Portugáliában található korlátozás alá vont körzetekből való, illetve ezen körzeteken belüli szállítását illető módosításáról
(az értesítés a B(2004) 5212. számú dokumentummal történt)
(EGT vonatkozású szöveg)
(2004/898/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (2) bekezdése d) pontjára, valamint 9. cikke (1) bekezdése c) pontjára és 12. cikkére,
mivel:
(1)
A 2004/762/EK bizottsági határozat (2) a Spanyolországban kialakult kéknyelv-betegséggel kapcsolatos helyzetnek megfelelő, korlátozás alá vont körzet (F körzet) létrehozásával módosította a kéknyelv-betegséggel kapcsolatos védő- és megfigyelési körzetekről szóló, 2003. november 25-i 2003/828/EK határozatot (3).
(2)
Új járványügyi, ökológiai és földrajzi adatok lehetővé teszik egyes spanyol régiók e korlátozás alá vont körzethez való tartozásának megszűntetését.
(3)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/828/EK határozat a következőképpen módosul:
Az I. melléklet F. körzetre vonatkozó szövege helyébe a következő szöveg lép:
„F. körzet
SPANYOLORSZÁG:
-
Cádiz, Málaga, Sevilla, Huelva, Córdoba, Cáceres, Badajoz tartomány,
-
Jaen tartomány (Jaen és Andujar comarca),
-
Toledo tartomány (Oropesa, Talavera de la Reina, Belvis de Jara és Los Navalmorales comarca)
-
Ciudad Real tartomány (Horcajo de los Montes, Piedrabuena, Almadén és Almodóvar del Campo comarca).
PORTUGÁLIA:
-
Alentejo Regionális Mezőgazdasági Igazgatósága: Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (A2-től keletre, Santa Susana, Santiago és Torrão freguesia), Gavião (Gavião, Atalaia, Margem és Comenda freguesia) concelho;
-
Ribatejo e Oeste Regionális Mezőgazdasági Igazgatósága: Montijo (Canha, S. Isidoro de Pegões és Pegões freguesia), Coruche, Salvaterra de Magos, Almeirim, Alpiarça, Chamusca (Pinheiro Grande, Chamusca, Ulme, Vale de Cavalos, Chouto és Parreira freguesia), Constância (Sta Margarida de Coutada freguesia), Abrantes (Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós és Bemposta freguesia) concelho.”
2. cikk
Ezt a határozatot 2004. december 27-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2004. december 23-án.